गिरफ्तारी के बाद रिहा हुए सचिन पायलट  
भट्टा पारसौल जा रहे कांग्रेस नेता सचिन पायलट को पुलिस ने सांकेतिक तौर पर गिरफ्तार कर लिया। हालांकि थोड़ी ही देर में उन्हें रिहा भी कर दिया गया।
ग्रेटर नोएडा के भट्टा पारसौल में जमीन अधिग्रहण के खिलाफ किसानों के आंदोलन में राजनीति तेज हो गई है। भट्टा पारसौल जा रहे कांग्रेस नेता सचिन पायलट को पुलिस ने सांकेतिक तौर पर गिरफ्तार कर लिया। हालांकि कुछ देर बाद ही उन्हें रिहा कर दिया गया।  इसके पहले सचिन पायलट भट्टा पारसौल में गिरफ्तार हुए किसानों से मिलने गाजियाबाद की डासना जेल भी पहुंचे। सचिन पायलट ने किसानों के लिए मुआवजे की मांग की। उन्होंने किसानों के खिलाफ हुई कार्रवाई की न्यायिक जांच की मांग की। सचिन पायलट के साथ बड़ी संख्या में कांग्रेस कार्यकर्ता डासना जेल पहुंचे थे, लेकिन इन कार्यकर्ताओं को जेल के बाहर ही रोक लिया गया।